ระเบียบสํานักงานศาลปกครอง

ว่าด้วยข้อมูลข่าวสารของสํานักงานศาลปกครอง (ฉบับที่ ๔)

พ.ศ. ๒๕๕๒

 

 โดยที่เห็นสมควรแก้ไขเพิ่มเติมระเบียบสํานักงานศาลปกครอง ว่าด้วยข้อมูลข่าวสารของสํานักงาน  
ศาลปกครอง พ.ศ. ๒๕๔๔ เพื่อให้สอดคล้องกับการแบ่งส่วนราชการภายในของสํานักงานศาลปกครอง

 อาศัยอํานาจตามความในมาตรา ๙ แห่งพระราชบัญญัติข้อมูลข่าวสารของราชการ พ.ศ. ๒๕๔๐ ประกอบข้อ ๔ ของประกาศคณะกรรมการข้อมูลข่าวสารของราชการ เรื่อง หลักเกณฑ์ และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดู ลงวันที่ ๒๔ กุมภาพันธ์ พ.ศ. ๒๕๔๑ เลขาธิการสํานักงานศาลปกครองจึงออกระเบียบไว้ ดังต่อไปนี้

 ข้อ ๑ ระเบียบนี้เรียกว่า “ระเบียบสํานักงานศาลปกครอง ว่าด้วยข้อมูลข่าวสารของสํานักงาน  
ศาลปกครอง (ฉบับที่ ๔) พ.ศ. ๒๕๕๒”

 ข้อ ๒[[1]](#footnote-1) ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

 ข้อ ๓ ให้ยกเลิกความในบทนิยามคําว่า “หน่วยงานในสังกัด” และ “หน่วยงานที่ให้บริการข้อมูลข่าวสาร” ในข้อ ๓ ของระเบียบสํานักงานศาลปกครอง ว่าด้วยข้อมูลข่าวสารของสํานักงานศาลปกครอง  
พ.ศ. ๒๕๔๔ ซึ่งแก้ไขเพิ่มเติมโดยระเบียบสํานักงานศาลปกครอง ว่าด้วยข้อมูลข่าวสารของสํานักงาน  
ศาลปกครอง (ฉบับที่ ๓) พ.ศ. ๒๕๔๘ และให้ใช้ความต่อไปนี้แทน

 “หน่วยงานในสังกัด” หมายความว่า หน่วยงานในสํานักงานระดับสํานักงานศาล สํานัก วิทยาลัย  
หรือหน่วยงานอื่นที่มีฐานะเทียบเท่าสํานัก

 “หน่วยงานที่ให้บริการข้อมูลข่าวสาร” หมายความว่า สํานักประชาสัมพันธ์และสํานักงาน  
ศาลปกครองในภูมิภาคต่าง ๆ

 ข้อ ๔ ให้ยกเลิกความในข้อ ๕ ของระเบียบสํานักงานศาลปกครอง ว่าด้วยข้อมูลข่าวสาร  
ของสํานักงานศาลปกครอง พ.ศ. ๒๕๔๔ ซึ่งแก้ไขเพิ่มเติมโดยระเบียบสํานักงานศาลปกครอง ว่าด้วยข้อมูลข่าวสารของสํานักงานศาลปกครอง (ฉบับที่ ๒) พ.ศ. ๒๕๔๗ และให้ใช้ความต่อไปนี้แทน

 “ข้อ ๕ ให้มีคณะกรรมการข้อมูลข่าวสารของสํานักงานศาลปกครอง ประกอบด้วยรองเลขาธิการ  
ซึ่งเลขาธิการมอบหมายเป็นประธานกรรมการ หัวหน้าหน่วยงานในสังกัดที่อยู่ในกรุงเทพมหานครทุกหน่วยงาน เป็นกรรมการ ผู้อํานวยการสํานักประชาสัมพันธ์เป็นกรรมการและเลขานุการ และข้าราชการฝ่ายศาลปกครองซึ่งเลขาธิการแต่งตั้งจํานวนสองคนเป็นกรรมการและผู้ช่วยเลขานุการ”

 ข้อ ๕ ให้ยกเลิกความในวรรคสามของข้อ ๘ ของระเบียบสํานักงานศาลปกครอง ว่าด้วยข้อมูลข่าวสารของสํานักงานศาลปกครอง พ.ศ. ๒๕๔๔ และให้ใช้ความต่อไปนี้แทน

 “ให้หน่วยงานในสังกัดจัดส่งข้อมูลข่าวสารตาม (๑) และ (๒) ไปยังสํานักประชาสัมพันธ์และให้จัดส่งข้อมูลข่าวสารตาม (๑) ไปยังสํานักงานศาลปกครองในภูมิภาคต่าง ๆ โดยเร็ว”

 ข้อ ๖ ให้แก้ไขความในวรรคสองของข้อ ๑๖ ของระเบียบสํานักงานศาลปกครอง ว่าด้วยข้อมูลข่าวสารของสํานักงานศาลปกครอง พ.ศ. ๒๕๔๔ และให้ใช้ความต่อไปนี้แทน

 “การจัดทําสําเนาที่มีคํารับรองถูกต้องของข้อมูลข่าวสารตามวรรคหนึ่ง ให้ข้าราชการตั้งแต่ประเภทวิชาการ ระดับปฏิบัติการขึ้นไป ซึ่งรับผิดชอบข้อมูลข่าวสารนั้นเป็นผู้รับรอง โดยลงลายมือชื่อพร้อมทั้งมีชื่อตัว ชื่อสกุลและตําแหน่ง ตลอดจนวันเดือนปีให้ชัดเจน”

 ข้อ ๗ ให้ยกเลิกความในวรรคสองของข้อ ๑๗ ของระเบียบสํานักงานศาลปกครอง ว่าด้วยข้อมูลข่าวสารของสํานักงานศาลปกครอง พ.ศ. ๒๕๔๔ ซึ่งแก้ไขเพิ่มเติมโดยระเบียบสํานักงานศาลปกครอง ว่าด้วยข้อมูลข่าวสารของสํานักงานศาลปกครอง (ฉบับที่ ๓) พ.ศ. ๒๕๔๘ และให้ใช้ความต่อไปนี้แทน

 “ค่าธรรมเนียมตามวรรคหนึ่ง ให้สํานักงานเก็บไว้เป็นค่าใช้จ่ายในการให้บริการข้อมูลข่าวสาร  
ของราชการ สําหรับการควบคุมการรับ - จ่ายเงินค่าธรรมเนียม ให้ถือปฏิบัติตามระเบียบคณะกรรมการข้าราชการฝ่ายศาลปกครอง ว่าด้วยการเงินและการเก็บรักษาเงิน พ.ศ. ๒๕๔๒ ทั้งนี้ ให้สํานักบริหารการเงินและต้นทุนและสํานักงานศาลปกครองในภูมิภาคจัดทําระเบียบควบคุมการรับ – จ่ายเงินค่าธรรมเนียมไว้  
และให้สํานักบริหารการเงินและต้นทุนรวบรวมและรายงานให้เลขาธิการทราบภายในเดือนแรกของปีงบประมาณ”

 ประกาศ ณ วันที่ ๑๐ มิถุนายน พ.ศ. ๒๕๕๒

 สุชาติ เวโรจน์

 เลขาธิการสํานักงานศาลปกครอง

1. ราชกิจจานุเบกษา เล่ม ๑๒๖/ตอนที่ ๔๒ ก/หน้า ๒๓/๒๙ มิถุนายน ๒๕๕๒ [↑](#footnote-ref-1)